KYK: Oorlog dreig ná bendebaas se skietdood | Netwerk24
'n Sakeman (69) van Stellenbosch gaan die naweek agter tralies deurbring nadat hy glo Vrydagoggend 'n onbekende man in dié dorp se nywerheidsgebied doodgeskiet het.
Proteas toer in September na Sri Lanka
Die Proteas sal hul finale voorbereiding vir vanjaar se T20-Wêreldbeker-toernooi in Sri Lanka doen.
Skooltenders: Geld nog gevries
'n Groep maatskappye wat kontrakte gehad het om skole in Gauteng skoon te maak ná blootstelling aan die koronavirus, het Vrydag bloedneus gekry voor die Spesiale Tribunaal.
Hélène Truter geniet haar gate uit op stel van 'Getroud met rugby'
Sy vertolk 'n wulpse ouma van die verkeerde kant van die spoor, maar dit was vir Hélène Truter 'n fees op die stel van die kykNET-sepie Getroud met rugby.
Deur Maygene de Wee 12 Desember 2019 19:51
Mense op die toneel op die hoek van Silversands- en De Duinweg in Westridge sê hulle het 'n wit Hyundai i20 sien verbyry en toe skote hoor klap. Hulle sê Solomons is vermoedelik twee keer in die gesig en minstens een keer in die been getref. Hy is op die toneel dood.
Lede van die polisie en weermag op die toneel waar Tauriq "Ballie Tips" Solomons, vermeende leier van die Hard Livings-bende, Donderdag koelbloedig doodgeskiet is. Foto: Maygene de Wee
Volgens polisiebronne op die toneel is Solomons egter minstens vier keer in die bolyf en een keer in die kop getref. Hulle vermoed die aanvallers was lede van die 28's-bende.
Die weermag was omstreeks 17:20 op die toneel, waarna hulle Westridge en omliggende buurte gepatrolleer het.
Donderdag se skietery volg op 'n skietvoorval verlede week in die Paarl waarin vermeende lede van die Hard Livings op mense in 'n agterplaas in Chicago geskiet het.
Hashiem Solomon is in die voorval dood. Hy is 'n familielid van Ernie "Lastag" Solomon, vermeende leier van die 28's in die Wes-Kaap.
'n Maand voor dié voorval is vier mense in 'n huis wat vermoedelik aan die Hard Livings in Portland in Mitchells Plain behoort, doodgeskiet.
Volgens ooggetuies het die voertuig Donderdag stilgehou, 'n onbekende aantal aanvallers het uitgeklim en Solomons geskiet.
Die voertuig is op die hoek van A.Z. Bermanlaan en Spinestraat gevind, maar die skieters het ontsnap.
Lede van die Hard Livings het Donderdag gesê daar is nou "f****l meer vrede nie" en gedreig met "oorlog".
Tauriq "Ballie Tips" Solomons, vermeende leier van die Hard Livings-bende is Donderdag in Westridge, Kaapstad, in die verbyry doodgeskiet. Foto: Maygene de Wee
Tauriq "Ballie Tips" Solomons, vermeende leier van die Hard Livings-bende is Donderdag na bewering deur lede van die 28-bende doodgeskiet. Foto: Facebook